**E l ő t e r j e s z t é s**

**A Balaton-nagyberek Vizitársulat 2015. 05.14.- i**

**Küldött gyűlésére.**

**Tárgy:**

**Víztársulat 2015. évi feladatainak meghatározása.**

**Tisztelt Küldöttgyűlés!**

Közfeladataink ellátása során 2015 évben is a változatlanul a 223 km csatorna hálózatunk és műtárgyainak fenntartási munkáinak végzése, és a belvíz átemelés folyamatos biztosítása a feladatunk.

Állami normatív támogatásra ebben az évben sem számíthatunk, ennek a lehetőségét is kizárta a jogalkotó.

A tagi támogatás elrendelésének hatáskörét jogszabály 2014-től a teljes tagságot felölelő taggyűlés hatáskörébe utalta, így a Küldöttgyűlésünket korábban erre felhatalmazó Alapszabályunkat a törvényi változás alapján az elmult évben módosítani kellett.

A tagi támogatás elrendelésére a mintegy 500 tagot tartalmazó teljes taggyűlésünk 2/3-os arányban történő megjelenése , és a támogatás elrendelésének 100 %-os jóváhagyása (- vagy ezzel egyenértékűen a 100 %-os megjelenés mellett 70 %-os jóváhagyás) nem a realitások körébe tartozik.

Így közfeladatainkat, - kizárásos alapon, - változatlanul vállalkozási tevékenységben tudjuk elvégezni, amennyiben erre vonatkozó vállalkozási szerződés keretében Megbízóval meg tudunk állapodni.

Viszont változatlanul találkozik a társulatunk Alapszabályban és vízjogi üzemelési engedélyünkben rögzített közfeladat ellátási kötelezettsége, - valamint legnagyobb tagunk, a Hubertus Agráripari Bt gazdálkodási érdeke és szerződéses kötelezettsége.

Emiatt úgy a csatorna fenntartási tevékenységünket, mint a belvíz átemelési tevékenységünket vállalkozási tevékenységben végezzük 2015 évben is.

Harmadik tevékenységi körünk a szabad humán munkaerő kapacitás foglalkoztatására vonatkozó szolgáltatási tevékenységünk. Ennek során önköltség közeli áron igyekszünk a vízgazdálkodási munkák ciklikusosságából jelentkező szabad kapacitásainkkal bérmunkát szerezni. A 2014 évben alkalmazott 2 500 Ft + ÁFA rezsióra díjunkkal az ágazat veszteséget produkált, de 2015-ben törekszünk a 3 000 Ft elfogadtatására, ami nullszaldót, vagy gyenge eredményességet eredményezne.

1. **Csatorna fenntartás.**

A társaság vezetésével folytatott előzetes egyeztetések szerint a tavalyi évben végzett vállalkozási konstrukcióval egyező módon , - vállalkozási szerződés keretében biztosítja a vízjogi üzemelési engedélyünkben és az Alapszabályunkban rögzített közfeladatok ellátásának a finanszírozását.

Az elszámolás alapjául változatlanul az állami elszámolási egységárak szolgálnának építési napló és felmérési napló alapján kiállított teljesítés igazolások alapján. az alábbi eltérésekkel:

|  |  |  |  |  |
| --- | --- | --- | --- | --- |
| Munkanem: | 2013 évi állami norma(Ft/nm) | 2014 évi HUB-VT norma (Ft/nm) | 2015 évi HUB-VT norma (Ft/nm) | 2015 évi norma a 2013 évi állami norma %-ában |
| Gaz kaszálás síkon | 10 | 8 | **6** | 60 |
| Gaz kaszálás ferde felületen | 13 | 10 | **10** | 77 |
| Nád kaszálás | 25 | 20 | **25** | 100 |
| Kézi bozótirtás | 189 | 128,3 | **120** | 63 |
| Depónia rendezés járóút kialakítással, földszállítással (max 2 km) és földpótlással (max 1 m3/fm) | Összevont tétel |  | **140** |  |
| Áteresz bontása és építése anyag ár nélkűl (max 10 m és max NA800 mm) | Összevont tétel |  | **167 eFt/db** |  |
| Gépi bozótirtás, iszaptalanítás rézsüképzéssel, tuskómarással és depónia rendezéssel | Összevont tétel |  | **250** |  |
|  |  |  |  |  |
|  |  |  |  |  |

A csatorna kaszálás feladatainak ellátására a Megrendelő 2015 évben **45 517 eFt + ÁFA** keretösszeget tud biztosítani a 2015 évre vonatkozó vállalkozási szerződésben.

A 2013 évi 87,1 millió Ft-os, - és a 2014 évi 49,9 millió Ft-os csatorna fenntartási ráfordítás után az idei előirányzattal stabilizálódni látszik a csatorna fenntartási ráfordítások csökkenése. A 2015 évre vonatkozó megállapodás is tartalmaz a közfeladatok ellátásának indokoltsága, és a költségviselő Hubertus Bt többlet forrásainak biztosítása esetén **pót munka** és **többlet munka** elrendelési lehetőséget.

**Pótmunka** során a 45,5 millió Ft-os előirányzatban nem szereplő munkanemek szükségessége esetén kerülhet sor

* kézi és gépi bozótirtásra,
* meder kotrásra,
* kotort iszap depóniába rendezésére,
* tuskótalanításra,
* műtárgy karbantartásra és javításra, stb.

A vállalkozási szerződésben rögzített egységárakkal nem lefedhető pótmunka elrendelése esetén annak tartalmában, volumenében és egységáraiban külön kiegészítő megállapodást kötünk.

**Többletmunka** során a 45,5 millió Ft-os keret felhasználását követően további meder kaszálási munkák (rézsű, - sík, - nád ) elrendelésére kerülhet sor indokolt esetben a szerződéses egységárakon a Megrendelő írásos rendelkezése alapján.

A szerződéses munkák, valamint az esetleg elrendelésre kerülő pót és többlet munkák elvégzéséhez a szükséges munkaszervezettel rendelkezünk, és a hozzá szükséges géppark részben a tulajdonunkban van, részben bérleti szerződés keretében állnak a rendelkezésünkre.

A határozati javaslat elfogadása esetén a megkötött vállalkozási szerződésben rögzítetteket hajtjuk végre. Küldöttgyűlés döntése alapján további feladatok felvállalására is alkalmas a munkaszervezetünk.

A jelenleg bevállalt csatorna fenntartási munkák végzésére vonatkozó Vállalkozási szerződést csatolom az előterjesztésemhez.

1. **Belvízátemelés.**

Belvíz átemelési tevékenységünkre szintén a szolgáltatást megrendelő Hubertus Agráripari Bt.-vel megkötött vállalkozási szerződésben foglaltak szerint tudjuk biztosítani a feladat ellátását részben saját tulajdonú, résben bérleti szerződés során rendelkezésünkre álló szivattyúk segítségével.

A szivattyú kapacitást 2014 során olyan mértékben bővítettük, hogy nem csak a Balaton-Nagyberek belvíz öblözet belvizeinek, hanem a betörő külvizek Balatonba szivattyúzását is biztonsággal meg tudtuk oldani.

A többlet szivattyú kapacitás bérleti díj költségei beépültek a szolgáltatásunk árába, a Megrendelő Hubertus által is ismert és elfogadott költség megosztási szabályzatunkban foglaltak szerint. A felmerült tényleges költségeken túl 7 % vállalkozási margint érvényesítünk megállapodás alapján.

A 2014-ben fentiek szerint kialakított konstrukcióhoz képest a 2015 év során változtatást nem tervezünk, ezért a határozatlan időre megkötött belvíz átemelési szerződés módosítását sem kezdeményeztük.

A változatlan tartalmú hatályos szerződést csatolom az előterjesztéshez.

Ennek tudomásul vételét és elfogadását javaslom a Tisztelt Küldöttgyűlésnek!

1. **Bérmunka**

Munkaszervezetünk szakképzett emberekből áll, ezért saját feladat csökkenésének időszakában bérmunka végzésére vállalkozunk, ami nem kapcsolódik szorosan a vízkormányzási tevékenységhez. Ennek során önköltség közeli áron igyekszünk a vízgazdálkodási munkák ciklikusságából jelentkező szabad kapacitásainkkal bérmunkát szerezni. A 2014 évben alkalmazott 2 500 Ft + ÁFA rezsióra díjunkkal az ágazat veszteséget produkált, de 2015-ben törekszünk a 3 000 Ft elfogadtatására, ami null szaldót, vagy gyenge eredményességet eredményezne.

Az erre vonatkozó vállalkozási szerződésünket csatolom előterjesztésemhez.

Kérem a Tisztelt Küldöttgyűlést az előterjesztésem és a határozati javaslatom elfogadására!

**Határozati javaslat:**

**A küldöttgyűlés megtárgyalta az előterjesztést, és az abban foglaltakat a …/2015.(05.14.) számú határozatával az alábbiak szerint hagyja jóvá:**

**1.)**

**Közfeladatok ellátását, és a vízjogi üzemelési engedélyben foglalt kötelezettségek végrehajtását az előterjesztett egységárakkal és 45 517 eFt + ÁFA keretösszeggel a Küldöttgyűlés biztosítottnak látja. Felhatalmazza és kötelezi az ügyvezetést bemutatott vállalkozási szerződésben foglaltak végrehajtására. A munkaszervezet részéről a rendelkezésre álló kapacitások 100 %-os kihasználásának mértékéig a VT köteles és jogosult a közfeladatai ellátását biztosító pót és többlet munka elrendelése esetén annak fogadására és teljesítésére.**

**2.)**

**Szabad kapacitásainak lekötésére harmadik személy részére is vállalkozhat szolgáltatás nyújtására az IB és az FB elnökének egyetértése esetén abban az esetben, ha annak felvállalása nem megy a közfeladatok teljesítésének a rovására.**

**3.) Belvíz átemelési tevékenység végzését vállalkozási tevékenység keretében a bemutatott vállalkozói szerződés alapján a küldöttgyűlés jóváhagyja.**

**Pénzügyi fedezetét a szerződés szerinti havi előleg számlákkal, és a negyedéves elszámoló számlákkal kell biztosítani.**

**4.) Közfeladatok ellátása és a vízjogi üzemelési engedélyből fakadó kötelezettségek végrehajtásán túl a munkaszervezet szabad kapacitásainak hasznosítására a bemutatott vállalkozási szerződés teljesítésével a Küldöttgyűlés egyetért, azzal a megkötéssel, hogy finanszírozott vízkormányzási feladat esetén annak kell prioritást élvezni.**

Kérem a határozati javaslat elfogadását.

Kéthely – Sáripuszta, 2015. 04.14.

Tisztelettel:

Csató András

Intéző Bizottság elnöke

Melléklet:

* 2015 évre vonatkozó csatorna fenntartási szerződés.
* 2015 évre vonatkozó belvíz átemelési szerződés.
* 2015 évre vonatkozó bérmunka szerződés.